-Սերգեյ Դովլաթովի երակներում 1/3 չափով հայկական արյուն է հոսում։ Ինչպես ինքն է պատմում, շատ հեռու է եղել իր հայկական արմատներից, բայց միայն Հրանտ Մաթևոսյանի հետ հանդիպումը բավական է եղել, որ նա դառնա իր ակունքին, զգա իր արյան կանչը և նվիրվի Հայաստանին։ Յուրաքանչյուր մարդ եզակի է, բացառիկ։ Մարդիկ կան, որոնց տաղանդը կարող է ճեղքել ամեն պատնեշ… Մարդիկ կան, որոնք առավել զգայուն են, խոցելի, զգացմունքային, և ամեն մի մանրուք կարող է ճակատագրական դառնալ։ Մենք պիտի ուշադիր լինենք մարդու հանդեպ, չկորցնենք նրա տաղանդը, չզրկենք նրան իր տարածքը նվաճելու իրավունքից։ Իմ առաջին ջութակի ուսուցիչը մայրիկիս ասել էր, որ ես լսողություն չունեմ ու չեմ կարող ջութակ նվագել։ Մեկ ուրիշը, իմ փոխարեն, գուցե կոտրվեր և այլևս ձեռքը չվերցներ ջութակը։